30.5.2013 Liite 1

HALLINNON JA ALUEKEHITYKSEN MINISTERITYÖRYHMÄ 4.6.2013

**EU-RAKENNERAHASTOKAUDEN 2014 – 2020 KANSALLINEN VALMISTELU**

**Investointi kasvuun ja työpaikkoihin tavoite - Manner-Suomen rakennerahasto-ohjelma**

Asiantuntijat: Ylijohtaja Taina Susiluoto, aluekehitysjohtaja Kaisa-Leena Lintilä ja

ylitarkastaja Johanna Osenius

***Työ- ja elinkeinoministeriö esittää, että Hallinnon ja aluekehityksen ministerityöryhmä puoltaisi seuraavia esityksiä:***

**1. Manner-Suomen rakennerahasto-ohjelman toimintalinjojen temaattiset tavoitteet, erityistavoitteet ja pääasiallinen tuettava toiminta**

**Esitys:** Liitteen 1 mukaisesti

**2. Kestävän kaupunkikehityksen rahoitus ja toteutusalue**

**Esitys:** Kestävän kaupunkikehityksen rahoitus on 5 %:ia EAKR:n kokonaisrahoituksesta (EAKR-asetuksen edellyttämä vähimmäismäärä). Kestävää kaupunkikehittämistä valitaan toteuttamaan kuuden suurimman kaupungin yhdessä muodostama verkosto, johon kuuluvat Helsinki, Espoo, Vantaa, Tampere, Oulu ja Turku. EAKR-asetuksen mukainen kaupunkikehittämisen tehtävien delegointi toteutetaan siten, että kaupunkiverkosto valitsee sisällölliset toimenpiteet kaupunkiverkoston yhteistä teemaa noudatellen ja esittää rahoitettavat toimet aluekehitysviranomaiselle. Aluekehitys­viranomainen laatii toimenpiteistä rahoituspäätöksen keskittyen ohjelmanmukaisuus- ja laillisuus­tarkasteluun. Teemaan käytetään myös ESR-rahoitusta, mutta rahoitusta ei korvamerkitä etukäteen.

**3. ELY-keskusten erikoistuminen**

**Esitys:** Osana ELY-keskusten erikoistumista selvitetään rakennerahastohallinnon uudistamista siten, että yksi ELY-keskus erikoistuu rakennerahastohallintoon. Kaikissa ELY-keskuksissa säilyy asiakkaiden neuvonta, ohjaus, hankevalmistelu ja yhteistyö maakunnan liiton ja muiden aluekehitystoimijoiden kanssa. Mahdolliset muutokset eivät koske ohjelmakautta 2007-2013.

**4. Ministeriöiden strategisen ohjauksen vahvistaminen**

**Esitys:**Aluehallinnon sisällöllisessä ohjauksessa hyödynnetään jo olemassa olevia rakenteita. ELY-keskusten strategiseen ohjaukseen rakennerahastojen osalta otetaan tiiviisti mukaan myös OKM ja STM. Maakunnan liitojen osalta ohjausvälineenä käytetään neuvontaa, alueiden kehittämislakiin kirjattua pakollista lausuntomenettelyä ja neuvottelumenettelyä.

**5. Alueellisten rakennerahastohankkeiden MYRin sitovan lausuntomenettelyn väljentäminen**

**Esitys:** Maakunnan yhteistyöryhmien sitovaa lausuntomenettelyä alueellisten rakennerahasto­hankkeiden osalta rajataan niin, että se koskee vain maakunnan kehittämisen kannalta merkittävimpiä ja euromääräisesti suurimpia hankkeita (pl. liike- ja ammattisalaisuuksia tai niitä vastaavia elinkeinotoimintaa koskevia tietoja sisältävät hankkeet). Tarkempi määrittely kirjoitetaan alueiden kehittämislain perusteluihin ja sitä voidaan täsmentää tarvittaessa maakunnan yhteistyöryhmien työjärjestyksissä.

**Liite 1 Manner-Suomen rakennerahasto-ohjelman toimintalinjojen temaattiset tavoitteet, erityistavoitteet ja pääasiallinen tuettava toiminta**

|  |  |  |  |
| --- | --- | --- | --- |
| **Toimintalinja** | **Temaattinen tavoite (Eurooppa 2020)** | **Erityistavoite** | **Pääasiallinen tuettava toiminta** |
| TL 1  Pk-yritystoiminnan kilpailukyky | Pk-yritysten kilpailukyvyn parantaminen  Vähähiiliseen talouteen siirtymisen tukeminen kaikilla aloilla | Uuden liiketoiminnan luominen  Yritysten kasvun ja kansainvälistymisen edistäminen  Yritysten energiatehokkuuden edistäminen  Pk-yritysten kannalta tärkeiden liikenne- ja logistiikkayhteyksien parantaminen | * tuetaan uusien yritysten käynnistymistä ja uuden liiketoiminnan kehittämistä (ml. yrityskiihdyttämömallit) * tuetaan pk-yritysten ideoiden, tuotteiden ja palvelujen tuotteistamista ja kaupallistamista sekä markkinoille pääsyä * vahvistetaan kasvuhakuisten, kansainvälistyvien ja kansainvälisille markkinoille tähtäävien pk-yritysten liiketoimintaosaamista ja kansainvälistymisvalmiuksia * tuetaan kasvua, kansainvälistymistä ja kilpailukykyisyyttä edistäviä pk-yritysten kehittämishankkeita * kehitetään yritysklustereita, yritysverkostoja ja muita yritysten yhteistyömuotoja * käytetään pääomasijoituksia yritysten kasvun turvaamiseksi   + - kehitetään pk-yritystoimintaa tukevia liikenneyhteyksiä älyliikenteen mahdollisuudet huomioiden yrityskeskittymiin ja -puistoihin, liikenne- ja logistiikkaterminaaleihin sekä teollisen tuotannon ja jalostuksen kannalta keskeisille alueille     - kehitetään pk-yritystoimintaa tukevia raide- ja lentoliikenteeseen sekä satamiin ja rajaliikenteeseen liittyviä liikennejärjestelyjä     - kehitetään alueen pk-yritystoimintaa tukevia matka- ja kuljetusketjuja sekä logistiikkakeskuksia     *Tuettavan toiminnan osalta vähintään 25 % tulee edistää vähähiilisen talouden tavoitetta eli uusiutuvan energian hyödyntämistä tai energiatehokkuutta.*   |  |  |  |  |  |  |  |  | | --- | --- | --- | --- | --- | --- | --- | --- | |  |  |  |  |  |  |  |  | |
| **TL 2**  Uusimman tiedon ja osaamisen tuottaminen ja hyödyntäminen | Tutkimuksen, teknologian kehittämisen ja innovoinnin tukeminen  Vähähiiliseen talouteen siirtymisen tukeminen kaikilla aloilla | Tutkimus-, osaamis- ja innovaatiokeskitty­minen kehittäminen alueellisten vahvuuksien pohjalta  Yritysten innovaatiotoiminnan vahvistaminen  Uusiutuvan energian ja energiatehokkaiden ratkaisujen kehittäminen | * kehitetään alueen elinkeinotoimintaa tukevaa tutkimus-, kehitys-, ja innovaatiotoiminnan infrastruktuuria hyödyntäen pilotointi-, kokeilu- ja demostraatioympäristöjä * luodaan ja kehitetään tutkimus-, osaamis- ja innovaatiokeskittymiä * kehitetään t&k&i -ympäristöjä ja kehitysalustoja huomioiden alueiden osaamiskärjet * lisätään yliopistojen, korkeakoulujen, tutkimuslaitosten, ammatillisten oppilaitosten, julkisyhteisöjen ja yritysten t&k&i-yhteistyötä * tuetaan pk-yritysten tuotteiden, palveluiden ja tuotantomenetelmien kehittämistä, kaupallistamista ja uuden teknologian käyttöönottoa, kysyntä- ja käyttäjälähtöisyys huomioiden * tuetaan uusien tuotteiden, materiaalien ja tuotantomenetelmien prototyyppejä, pilotointeja ja demonstraatioita * kehitetään elinkeinoelämää tukevaa soveltavaa tutkimusta, selvityksiä ja kokeiluja sekä toiminta-, palvelu- ja kaupallistamisprosesseja * tuetaan vähähiilisyysstrategioiden toteuttamisen kannalta keskeisiä innovatiivisia ratkaisuja ja selvityksiä * kehitetään uusia yhteistyömuotoja ja verkostoja julkisten ja yksityisten toimijoiden välille vähähiilisyysstrategioiden toteuttamiseksi * kehitetään vähähiilisiä liikennejärjestelmiä ja liikkumismuotoja * kehitetään asumisen energiatehokkuutta parantavia innovaatioita ja teknologioita * edistetään luonnonvarojen kestävään hyödyntämiseen liittyvää t&k&i-toimintaa ja sitä tukevia pilotointi- ja demonstraatiohankkeita * kehitetään ympäristöhaittoja ja -riskejä vähentäviä ja luonnonympäristön laatua parantavia innovaatioita * luodaan alueellisia materiaali- ja energiavirtojen hyödyntämistä tukevia verkostoja sekä yhteistyömuotoja   *Tuettavan toiminnan osalta vähintään 25 % tulee edistää vähähiilisen talouden tavoitetta eli uusiutuvan energian hyödyntämistä tai energiatehokkuutta.* |
| **TL 3**  Työllisyys ja työvoiman liikkuvuus | Työllisyyden edistäminen ja työvoiman liikkuvuuden tukeminen | Nuorten ja muiden heikossa työmarkkina-asemassa olevien työllistymisen edistäminen  Tuottavuuden ja työhyvinvoinnin parantaminen    Työ- ja koulutusurien sukupuolenmukaisen eriytymisen lieventäminen | * tuetaan nuorisotakuun toimeenpanoa mm. nuorille suunnatun ohjauksen, koulutuksen ja tukipalvelujen keinoin; * kehitetään uudenlaisia ratkaisuja heikossa työmarkkina-asemassa oleville kohdennettaviin (ml.pitkäaikaistyöttömät) palveluihin, mm. monikanavaisia palveluita ja palveluun ohjausta sekä eri toimijoiden välistä monialaista verkosto- ja yritysyhteistyötä edistämällä; * kehitetään maahan muuttaneiden vastaanoton palveluita ja tuetaan kotouttamistoimenpiteitä ja tuetaan pysyvän poikkihallinnollisen kotouttamistyön tukirakenteen luomista; * tuetaan kansainväliseen rekrytointiin liittyviä toimintamalleja EURES-palveluja kehittämällä * vahvistetaan yrittäjien ja työntekijöiden sopeutumis- ja kilpailukykyä osaamista, innovaatiokykyä ja muutostilanteiden parempaa hallintaa kehittämällä; * tarjotaan ja kehitetään tuottavuutta ja työhyvinvointia parantavia koulutus-, ohjaus-, neuvonta- ja asiantuntijapalveluita sekä vahvistetaan aiheeseen liittyvää vertaisoppimista ja verkostoitumista; * kehitetään ja vahvistetaan työhyvinvointia ja työssä jaksamista edistäviä toimintamalleja ja palveluja kiinnittäen erityisesti huomiota ikääntyvien työssä jaksamiseen; * kehitetään ja levitetään yritysten ja työorganisaatioiden uudistumista ja kilpailukykyä edistäviä johtamisen ja työn organisoinnin toimintamalleja * kehitetään ja tarjotaan koulutusta, neuvontaa, ohjausta, mentorointia ym. toimenpiteitä, joilla vähennetään sukupuolten välisiä koulutus- ja osaamiseroja; * tarjotaan ohjausta ja koulutusta työllistävillä aloille ottaen huomioon sukupuolen mukaisen eriytymisen lieventäminen; * tuetaan naisten johtajuutta ja yrittäjyyttä − erityisesti työnantaja­yrittäjyyttä ja innovaatioiden hyödyntämisestä lähtevää − tukevaa osaamista |
| **TL 4**  Koulutus, ammattitaito ja elinikäinen oppiminen | Investoiminen koulutukseen, ammattitaitoon ja elinikäiseen oppimiseen | Siirtymävaiheita ja koulutuksellista tasa-arvoa tukevien palveluiden parantaminen  Kasvu- ja rakennemuutos­alojen koulutuksen tarjonnan ja laadun parantaminen | * kehitetään ja vahvistetaan koulutuksesta koulutukseen tai työelämään siirtymistä tukevia menetelmiä ja palveluita; * lisätään koulutuksen ja työelämän vuorovaikutusta mm. oppisopimus­koulutuksella ja opiskelijoiden työelämävalmiuksia parantamalla; * kehitetään erityisryhmien (ml. maahan­muuttajat, vammaiset, osatyökykyiset ja erilaiset oppijat) koulutus­vaihtoehtoja ja koulutuksessa aliedustettujen ryhmien koulutukseen osallistumista * kehitetään aikuiskoulutuksen ennakointimenetelmiä ja parannetaan koulutustarjonnan osuvuutta kasvu- ja rakennemuutosalojen tarpeet huomioon ottaen; * tuetaan uuden ammatin hankkimista työpaikkoja tarjoavilta aloilta sukupuolinäkökulma huomioon ottaen; * tuetaan työssä olevien miesten ja naisten osaamisen ja ammattitaidon parantamista |
| **TL 5**  Sosiaalinen osallisuus ja köyhyyden torjunta | Sosiaalisen osallisuuden edistäminen ja köyhyyden torjunta | Työelämän ulkopuolella olevien työ- ja toimintakyvyn parantaminen | * kehitetään osallisuutta vahvistavia kokonaisvaltaisia palveluita erityisesti työelämä­valmiuksien näkökulmasta ja vahvistetaan monialaista ja ‑ammatillista yhteistyötä sekä parannetaan siihen liittyvää osaamista; * tarjotaan nuorten ja ikääntyvien syrjäytymistä ehkäiseviä toimenpiteitä ja kehitetään siihen liittyviä palveluita; * kehitetään asukaslähtöisiä toimintatapoja ja palveluita osallisuuden tukemisessa |

|  |  |  |  |
| --- | --- | --- | --- |
| **TL 6**  Tekninen tuki | Tekninen tuki |  | * ohjelman hallinnollisia ja toimeenpanotehtäviä hoitavan henkilöstön palkka-, matka- ja toimistokulut * seurantakomitean ja maakunnan yhteistyöryhmien kokousten järjestämisestä aiheutuvat kustannukset * ohjelman seurantaan liittyvien tietojärjestelmien hankinta-, kehittämis- ja ylläpitokulut * ohjelman toteuttamista edistävän koulutuksen aiheuttamat kustannukset * ohjelmaan liittyvät tutkimukset ja selvitykset * tiedotusmateriaalin tuottaminen * ohjelman valvonta ja tarkastus * ohjelman arviointi * ylimaakunnallisten hankkeiden, hankekokonaisuuksien tai pilottihankkeiden valmisteluun liittyvät kustannukset |

**0. Talouspoliittisen ministerivaliokunnan linjaukset 28.5.2013**

Rakennerahastojen perusrahoitus jaetaan tasan (50/50) rahastojen kesken. Itä- ja Pohjois-Suomen harvan asutuksen erityisrahoitus on kokonaisuudessaan EAKR-rahoitusta (EAKR-asetuksen mukaisesti). Rahastojen kokonaisrahoituksen suhde ohjelmassa on EAKR 61,6 % ja ESR 38,4 %.

Ohjelman perusrahoituksesta valtakunnallisiin teemoihin kohdistetaan EAKR:ssä 10 %:ia ja ESR:ssä 25 %:ia. Loppuosa (ml. harvan asutuksen erityisrahoitus) rahoituksesta jaetaan niin, että Ahvenanmaa saa 0,45 % Itä- ja Pohjois-Suomi 70,61 %:ia ja Etelä- ja Länsi-Suomi 28,94 %:ia. Em. rahoitusosuudet (pl. Ahvenanmaa) ovat indikatiivisia.

EAKR:n valtakunnallisten teemojen rahoitus kohdentuu kokonaan TEM:n hallinnon alalle (toteutuu yhteistyössä YM:n kanssa) ja ESR:n osalta STM:n, TEM:n ja OKM:n hallinnon aloille.

Manner-Suomen rakennerahasto-ohjelman toimintalinjat ja niiden suhteelliset rahoitusosuudet ovat alla olevan taulukon mukaiset.

TL 1 Pk-yritystoiminnan kilpailukyvyn edistäminen (EAKR) 25 %

TL 2 Uusimman tiedon ja osaamisen tuottaminen ja hyödyntäminen (EAKR) 33%

TL 3 Työllisyys ja työvoiman liikkuvuus (ESR) 18 %

TL 4 Koulutus, ammattitaito ja elinikäinen oppiminen (ESR) 13 %

TL 5 Sosiaalinen osallisuus ja köyhyyden torjunta (ESR) 8 %

TL 6 Tekninen tuki (EAKR) 4 %

Vähähiilisen talouden tukemiseen käytetään vähintään 25 %:ia EAKR-rahoituksesta. Rahoitusosuus

sisältyy toimintalinjojen 1 ja 2 osuuteen. Kestävän kaupunkikehittämisen rahoitusosuus (5%:ia

EAKR:stä) sisältyy toimintalinjan 2 rahoitusosuuteen. Toimintalinjat eivät ole hallinnon­alakohtaisia.

**1. Manner-Suomen rakennerahasto-ohjelman toimintalinjojen temaattiset tavoitteet ja erityistavoitteet**

Manner-Suomen rakennerahasto-ohjelma toteuttaa Eurooppa 2020 -strategian mukaisia *temaattisia tavoitteita*, jotka ohjelmaan on valittu Suomen yhteiskuntakehityksen haasteiden pohjalta. Yleisasetus määrittelee lisäksi jokaiselle teemalle *investointiprioriteetit*, joista jäsenmaat valitsevat niille sopivimmat. Investointiprioriteettien nimiä ei voida muuttaa, vaan ne tulee kirjata yleisasetuksessa olevan muotoilun mukaisesti ohjelmaan (eivät mukana liitteessä 1). Investointiprioriteetin pohjalta *jäsenmaa määrittelee ja muotoilee itse erityistavoitteet*, jotka ovat yksityiskohtaisempia.

Koheesio 2014+ -työryhmän ja Euroopan komission kanssa käytyjen neuvottelujen perusteella Suomen on välttämätöntä edelleen kohdentaa ja tiivistää ohjelman sisältöä ja tehdä yksinkertaisempi ja vaikuttavampi ohjelma toimintalinjoja, investointiprioriteetteja ja erityistavoitteita vähentämällä. Tähän on johtanut erityisesti rakennerahastojen voimakkaasti vähenevä rahoitus (- 1 mrd €), joka ei ollut tiedossa vielä syksyllä 2012. Komission ohjeen mukaisesti erityistavoitteet eivät saisi olla päällekkäisiä niin, että samaa toimintaa voidaan toteuttaa useamman erityistavoitteen alla.

Liitteen 1 osalta on huomattava:

*Erityistavoitteet ja pääasiallinen tuettava toiminta*

* Erityistavoitteiden tulee olla riittävän yksilöityjä.
* Tuettavien toimien tulee tukea valittuja erityistavoitetta. Tämä rajaa mahdollisuutta rahoittaa mm. yritysten toimintaympäristöön liittyviä investointeja (TL 1).
* Tuettavassa toiminnassa ei erikseen mainita tiettyjä toimialoja (pl. vähähiilisyys), eikä käytettäviä menetelmiä

*Vähähiilinen talous*

* Vähähiilinen talous - uusiutuva energia ja energiatehokkuus - ovat mukana *kaikessa* tuettavassa toiminnassa läpileikkaavana toimintalinjoilla 1 ja 2. Siksi vähähiilisen tuettavasta toiminnasta on erikseen mainittu vain ne (TL2) toimet , jotka ovat erityisiä vain vähähiilisyyden tavoitteen takia.
* vähähiilisen talouden osalta erityistavoitteen ”*yhdyskuntien vähähiilisten ratkaisujen kehittäminen* ” toimet voidaan toteuttaa erityistavoitteen ” uusiutuvan energian ja energiatehokkaiden ratkaisujen kehittäminen” alla. Oma investointiprioriteetti ja erityistavoite ovat päällekkäiset em. laajemman tavoitteen kanssa ja hajauttavat ohjelman rakennetta.
* ohjelma-asiakirjaan kirjataan vähähiilisen talouden temaattisen tavoitteen rahoitus, joka sitoo Suomea kuten toimintalinjakohtaiset rahoitusosuudet.
* TEM:in esittelystä vuosittain alueellisen rahanjaon yhteydessä valtioneuvoston päätökseen kirjataan vaatimus vähähiilisen talouden hankkeiden vähimmäismäärästä 25%. Mikäli vaatimusta ei saavuteta joillakin alueilla, rahoitus voidaan siirtää käytettäväksi alueilla, joilla hankkeita syntyy.
* TEM seuraa vähähiilisen talouden tavoitteiden etenemistä tietojärjestelmän kautta. Ohjelman seurantakomitea saa puolivuosittain raportin tavoitteiden edistymisestä. Käytännössä TEM raportoi osallistuville hallinnonaloille edistymisestä 4 – 6 kertaa vuodessa.

*Ympäristöinnovaatiot ja muut ympäristöhankkeet*

* Temaattinen tavoite ” *ympäristön suojeleminen ja luonnonvarojen käytön tehokkuuden parantaminen”* *ei* komission näkemyksen mukaan ole Suomen rakennerahasto-ohjelmassa käyttöönotettavava temaattinen tavoite.
* Tämä tarkoittaa, että mm. vesistökunnostukset- ja muut ympäristön kunnostustyöt (mm. kalaportaat), kulttuuriperinnön ja luonnon perinnön suojeleminen ja ennallistaminen, ympäristövaurioiden korjaus, ympäristöriskeihin varautuminen tai ympäristöinfrastruktuurin rakentaminen (mm. vesi- ja viemärihankkeet) eivät ole tukikelpoista toimintaa. Em. asioihin liittyvää yksittäisten kohteiden rakentamista, parantamista tai suojelua ei voida tukea. Rahoitus tulee hoitaa kansallisesti.
* Suomi voi kuitenkin hyödyntää temaattista tavoitetta”*Tutkimuksen, teknologian kehittämisen ja innovoinnin kehittämisen*”, jonka alla voidaan toteuttaa ympäristön laatua ja luonnonvarojen kestävää käyttöä (clean-tech) parantavien innovaatioiden edistämistä (sis. käyttöönotto)
* Tähän liittyvä tuettava toiminta on liitteessä 1 kirjoitettu erikseen alimpana, vaikka ympäristön laadun ja luonnon varojen kestävän käytön näkökulma on mukana kaikessa TL 2 (ja myös TL 1) toiminnassa.

HALKE ja valtioneuvosto hyväksyvät lopulta koko Manner-Suomen rakennerahasto-ohjelma-asiakirjan ennen sen toimittamista Euroopan komission hyväksyttäväksi. Työ- ja elinkeinoministeriö voi tilanteen niin vaatiessa tehdä vähäisiä viimeistelyjä liitteeseen 1.

**2. Kestävän kaupunkikehityksen rahoitus ja toteutusalue**

Korvamerkityn rahoituksen piiriin valittiin kaupunkiseudut kilpailullisen hakeutumisen kautta, joka järjestettiin kasvusopimuksiin hakeutumisen yhteydessä (28.2.2013 mennessä). Kaupungit pyydettiin hakeutumaan korvamerkityn rahoituksen piiriin verkostona tai verkostoina. Kasvusopimusehdotuksen valmistelun yhteydessä kaupungit määrittelivät, mitä elementtejä kasvusopimuksesta ne toteuttavat korvamerkityn kaupunkikehittämisen rahoituksen kautta. Verkoston hakemuksessa määriteltiin kaupunkeja yhdistävät teemat, joihin kytkeytyen voidaan yksilöidä kaupunkikohtaiset alateemat.

Rahoitettavien kaupunkiseutujen verkoston valinta tehtiin kasvusopimusten arvioinnin yhteydessä. Valittavalta ehdotukselta edellytettiin riittävän hyvin täsmennettyä teemaa, joka erottuu muusta rakennerahasto-ohjelman sisällöstä ja pitää sisällään innovatiivisia elementtejä. Ehdotuksessa piti oltava riittävästi kaupunkiseutuja yhdistävää sisältöä, jonka alla voi olla kaupunkiseutukohtaisia painotuksia. Ehdotuksessa oli myös perusteltava mukana olevien kaupunkiseutujen tarve korvamerkitylle rahoitukselle.

TEM on vastaanottanut kaupungeilta kaksi hakemusta. Hakemukset ovat:

1. *Ns. viisikkokaupunkien suunnitelma* (Pori-Seinäjoki-Vaasa-Joensuu-Lappeenranta)

Painopisteet: 1) elinkeinotoimintaa tukevan osaamisen ja tutkimus- ja koulutusinfrastruktuurin vahvistaminen, 2) Vetovoimaa tukevat toimintaympäristöinvestoinnit, nuorisotyöllisyyden ja syrjäytymisen vähentäminen ja 4) maahanmuuttajien integrointi

1. *Kuuden suuren kaupungin* (Helsinki-Espoo-Vantaa-Tampere-Turku-Oulu) suunnitelma ”Avoimet ja ketterät kaupungit”. Painopisteet 1) Avoin osallisuus, 2) Avoin data & rajapinnat, 3) Avoimet innovaatioympäristöt.

Näistä viisikkokaupunkien suunnitelmassa em. kriteereistä toteutuu kaupunkiseutuja yhdistävä sisältö. Osittain toteutuu myös perusteltu tarve korvamerkitylle rahoitukselle. Muut kriteerit eivät täyty tai täyttyvät vaillinaisesti.

Kuuden suurimman kaupungin suunnitelmassa toteutuvat erottuminen muusta rakennerahasto-ohjelman sisällöstä, innovatiiviset elementit ja kaupunkiseutuja yhdistävä sisältö. Myös tarve korvamerkitylle rahoitukselle perustellaan välillisesti. Lisäksi suunnitelma on viisikkokaupunkien suunnitelmaa selvästi täsmennetymmin laadittu ja sisällöt paremmin tarkennettu. Suunnitelma täydentää soveltuvin osin kaupunkien kasvusopimusehdotuksia sekä INKA-ohjelmaehdotuksia. Valittu suunnitelma viimeistellään TEM:ön johdolla yhdessä kaupunkiseudun edustajien kanssa, niin että se vastaa ohjelman tavoitteita (TL 2) ja sisältää myös ESR-toimia. Kestävä kaupunkikehittäminen toteutetaan integroituna alueellisena investointina (ITI). Kestävän kaupunkikehittämisen (5 %:ia EAKR:stä) rahoitus otetaan IP- ja EL-osuuksista alueen verkostossa mukana olevien kaupunkiseutujen lukumäärän suhteessa (talpo 28.5.).

***Esitys:*** *Kestävän kaupunkikehityksen rahoitus on 5 %:ia EAKR:n kokonaisrahoituksesta (EU-asetuksen edellyttämä vähimmäismäärä). Kestävää kaupunkikehittämistä valittaisiin toteuttamaan kuuden suurimman kaupungin yhdessä muodostama verkosto, johon kuuluvat Helsinki, Espoo, Vantaa, Tampere, Oulu ja Turku. EAKR-asetuksen mukainen kaupunkikehittämisen tehtävien delegointi toteutettaisiin siten, että kaupunkiverkosto valitsisi sisällölliset toimenpiteet kaupunkiverkoston yhteistä teemaa noudatellen ja esittäisi rahoitettavat toimet aluekehitysviranomaiselle. Aluekehitys­viranomainen laatisi toimenpiteistä rahoituspäätöksen keskittyen ohjelmanmukaisuus- ja laillisuus­tarkasteluun. Teemaan käytetään myös ESR-rahoitusta, mutta rahoitusta ei korvamerkitä etukäteen.*

**3. ELY-keskusten erikoistuminen**

Rakennerahastoasioiden keskittämistä ja ELY-keskusten erikoistumista voidaan tehdä joko toiminnan sisällön pohjalta tai hallinnon näkökulmasta. Hallinnollisen erikoistumisen osalta tavoitteena on rakennerahastojen toimeenpanojärjestelmän yksinkertaistaminen, hallinnon kustannusten vähentäminen, laadun parantaminen ja asiakkaiden tasapuolinen kohtelu.

Ohjelmakaudella 2014-2020 rakennerahastohallintoa voitaisiin tehostaa niin, että yksi ELY erikoistuu rakennerahastohallintoon. Kaikissa ELY-keskuksissa säilyisi kuitenkin asiakkaiden neuvonta, ohjaus, hankevalmistelu ja yhteistyö aluekehitystoimijoiden kanssa. Keskittäminen tukee vaatimusta rakennerahastojen toimeenpanon yksinkertaistamisesta, tehostamisesta ja laadun parantamista. Rakennerahastohallintoa on tarpeen tehostaa erityisesti vähenevän rahoituksen vuoksi. Ohjelman hallintoon on ohjelmakaudella 2014-2020 käytettävissä kolmanneksen vähemmän teknisen tuen rahoitusta kuin nykyisin. Selvitystyö ei koske suoraan maakunnan liittojen toimintaa, mutta rahoituksen vähentyminen heijastuu myös maakunnan liittojen toimintaan.

***Esitys:*** *Osana ELY-keskusten erikoistumista selvitetään rakennerahastohallinnon uudistamista siten, että yksi ELY-keskus erikoistuu rakennerahastohallintoon. Kaikissa ELY-keskuksissa säilyy asiakkaiden neuvonta, ohjaus, hankevalmistelu ja yhteistyö maakunnan liiton ja muiden aluekehitystoimijoiden kanssa. Mahdolliset muutokset eivät koske ohjelmakautta 2007-2013.*

**4. Ministeriöiden strategisen ohjauksen vahvistaminen**

Koko rakennerahastorahoituksen vaikuttavuuden parantamiseksi rahoitusta suunnataan keskitetymmin eri politiikkalohkojen kärkihankkeisiin ja vastuussa olevat ministeriöt vahvistavat sisällöllistä ohjaustaan. Aluehallinnon sisällöllisessä ohjauksessa hyödynnetään jo olemassa olevia rakenteita. ELY-keskusten strategiseen ohjaukseen rakennerahastojen osalta otetaan tiiviisti mukaan myös OKM ja STM.

Maakunnan liitojen osalta OKM ja STM käyttää nykyisin ohjausvälineenään neuvontaa ja alueiden kehittämislakiin kirjattua pakollista lausuntomenettelyä. Jos lausunnon pohjalta asiassa ei löydy yhteistä näkemystä, on jatkossa käyttöön otettava neuvottelumenettely yhteisen näkemyksen etsimiseksi.

**5. MYRin sitovan lausuntomenettelyn väljentäminen**

HALKE 23.3.2012: *”Maakunnan yhteistyöryhmät antavat alueellista rakenne­rahastohankkeista velvoittavan lausunnon (pl. liike- ja ammattisalaisuuksia tai niitä vastaavia elinkeinotoimintaa koskevia tietoja sisältävät hankkeet), josta rahoittaja voi poiketa vain laillisuus- tai ohjelman­mukaisuusperusteella.”*

Maakunnan yhteistyöryhmien laajennettua, sitovaa lausuntomenettelyä on vastustettu laajasti alueiden kehittämislain valmistelun yhteydessä. Sitovan lausunnon antaminen jokaisesta hankkeesta hidastaa hankepäätösten tekoa ja lisää hallintoa. MYR:in lausuntomenettely tulisi kohdentaa vain suurempiin ja merkittävämpiin hankkeisiin, jolloin myös MYR;in rooli maakunnan strategisena suunnannäyttäjänä toteutuu paremmin. Pienempien hankkeiden osalta viranomaiset päättävät hankkeiden rahoittamisesta.

***Esitys:*** *Maakunnan yhteistyöryhmien sitovaa lausuntomenettelyä alueellisten rakennerahasto­hankkeiden osalta rajataan niin, että se koskee vain maakunnan kehittämisen kannalta merkittävimpiä ja euromääräisesti suurimpia hankkeita (pl. liike- ja ammattisalaisuuksia tai niitä vastaavia elinkeinotoimintaa koskevia tietoja sisältävät hankkeet). Tarkempi määrittely kirjoitetaan alueiden kehittämislain perusteluihin ja sitä voidaan täsmentää tarvittaessa maakunnan yhteistyöryhmien työjärjestyksissä.*